ইয়াদ মুহাম্মদ

ইয়াদ ইনোমসে এম'ভুরানি মুহাম্মদ (, ; জন্ম: ৫ মার্চ ২০০১; ইয়াদ মুহাম্মদ নামে সুপরিচিত) হলেন একজন ফরাসি–কমোরীয় পেশাদার ফুটবল খেলোয়াড়। তিনি বর্তমানে পর্তুগিজ ক্লাব কাসা পিয়া এবং কোমোরোস জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় হিসেবে খেলেন।

২০২০ সালে, মুহাম্মদ কোমোরোস অনূর্ধ্ব-২০ দলের হয়ে খেলার মাধ্যমে কোমোরোসের বয়সভিত্তিক পর্যায়ে অভিষেক করেছিলেন। প্রায় এক বছর যাবত কোমোরোসের বয়সভিত্তিক দলের হয়ে খেলার পর, তিনি ২০২১ সালে কোমোরোসের হয়ে আন্তর্জাতিক পর্যায়ে অভিষেক করেছেন; কোমোরোসের জার্সি গায়ে তিনি এপর্যন্ত ২৫ ম্যাচে অংশগ্রহণ করেছেন।

প্রারম্ভিক জীবন
ইয়াদ ইনোমসে এম'ভুরানি মুহাম্মদ ২০০১ সালের ৫ই মার্চ তারিখে ফ্রান্সের ডানকার্কে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
মুহাম্মদ কোমোরোস অনূর্ধ্ব-২০ দলের হয়ে খেলার মাধ্যমে কোমোরোসের প্রতিনিধিত্ব করেছেন। ২০২০ সালের ৪ঠা ডিসেম্বর তারিখে তিনি মালাউই অনূর্ধ্ব-২০ দলের বিরুদ্ধে ম্যাচে কোমোরোস অনূর্ধ্ব-২০ দলের হয়ে আন্তর্জাতিক পর্যায়ে অভিষেক করেছেন।

২০২১ সালের ৭ই সেপ্টেম্বর তারিখে, ২০ বছর, ৬ মাস ও ২ দিন বয়সে, বাম পায়ে ফুটবল খেলায় পারদর্শী মুহাম্মদ বুরুন্ডির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে কোমোরোসের হয়ে অভিষেক করেছেন। উক্ত ম্যাচের ৮৯তম মিনিটে মধ্যমাঠের খেলোয়াড় ফুয়াদ বাশিরুর বদলি খেলোয়াড় হিসেবে তিনি ২৬ নম্বর জার্সি পরিধান করে মাঠে প্রবেশ করেছিলেন; ম্যাচটি ১–০ গোলে ড্র হয়েছিল। কোমোরোসের হয়ে অভিষেকের বছরে মুহাম্মদ সর্বমোট ৩ ম্যাচে অংশগ্রহণ করেছেন।

মুহাম্মদ মরক্কোতে অনুষ্ঠিত ২০২৫ আফ্রিকা কাপ অব নেশন্সের জন্য স্তেফানো কুসিনের অধীনে প্রকাশিত কোমোরোস দলে স্থান পেয়েছিলেন।

তথ্যসূত্র

বহিঃসংযোগ



বিষয়শ্রেণী:২০০১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফরাসি ফুটবলার
বিষয়শ্রেণী:কমোরীয় ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:কাসা পিয়া আতলেতিকো ক্লাবের খেলোয়াড়
বিষয়শ্রেণী:কোমোরোসের আন্তর্জাতিক যুব ফুটবলার
বিষয়শ্রেণী:কোমোরোসের অনূর্ধ্ব-২০ আন্তর্জাতিক ফুটবলার
বিষয়শ্রেণী:কোমোরোসের পুরুষ আন্তর্জাতিক ফুটবলার